জলে গেল ধ্রুব, সঞ্জুর ঝোড়ো ইনিংস! ঘরের মাঠে জয় পেল SRH

ওয়েব ডেস্ক: ছিল ২৮৭ রানের বিশাল টার্গেট। তাড়া করে রান করলেও শেষমেষ জয়ের হাসিটা হাসলেন প্যাট কামিন্স অ্যান্ড কোং। প্রাণপণ লড়াই করেও পারল না রাজস্থান রয়্যালস (Rajasthan Royals)। ঘরের মাঠে আবার পাহাড়প্রমাণ রান করে ম্যাচ জিতল সানরাইজার্স হায়দরাবাদ (Sunrisers Hyderabad)। রবিবারের প্রথম ম্যাচে (SRH vs RR) ৪৪ রানে গোপালি ব্রিগেডকে হারিয়ে দিল সানরাইজার্স। ম্যাচের (IPL 2025) হিরো সেঞ্চুরি হাঁকানো ব্যাটার ঈশান কিষন (Ishan Kishan)।

এদিনের ম্যাচে টসে জিতে প্রথমে ফিল্ডিং করার সিদ্ধান্ত নেন রাজস্থান রয়্যালস। কিন্তু শুরু থেকেই বাইশ গজে তাণ্ডব চালান হায়দরাবাদের ব্যাটাররা। শুরুতে অভিষেক শর্মা মাত্র ২৪ রানে আউট হলেও। ট্র্যাভিস হেড এবং ঈশানের ইনিংস রাজস্থানকে ব্যাকফুটে ঠেলে দেয়। দু’জনে মিলে ৮৫ রানের পার্টানারশিপ গড়ে তোলেন। হেড করেন ৬৭ রান, ৪৭ বলে ১০৬ রানের দুর্দান্ত ইনিংস খেলেন ঈশান কিষন। ৩০ রান করে নীতীশ কুমার রেড্ডি। শেষদিকে ১৪ বলে ৩৪ রান করে সাজঘরে ফেরেন হেনরিচ ক্লাসেন। শেষমেষ ২০ ওভারে ৬ উইকেট হারিয়ে ২৮৬ রান তোলে দল।

আরও পড়ুন: এটাই কি ধোনির শেষ আইপিএল? দেখুন বড় আপডেট

জবাবে ব্যাট করতে নেমে শুরুতেই যশস্বী জয়সওয়ালের উইকেট হারায় রাজস্থান। কিন্তু হাল ছাড়েননি অধিনায়ক সঞ্জু স্যামসন। ৬৬ রানের ঝোড়ো ইনিংস খেলে আউট হন তিনি। রয়্যালসের হয়ে ভালো খেলেন ধ্রুব জুরেলও। তিনি করেন ৭০ রান। সিমরন হেটমায়ার করেন ৪২। কিন্তু এই তিনজন ছাড়া রাজস্থানের বাকি কোনও ব্যাটার সেভাবে রান পাননি। ২০ ওভারে ৬ উইকেট হারিয়ে ২৪২ রানে আটকে যায় গোলাপি ব্রিগেড।

ম্যাচের ফলাফল যাই কোন না কেন, ফের একবার রানের পাহাড় তৈরি হল হায়দরাবাদের মাঠে। আরও একবার এক ম্যাচে হল ৫০০-র বেশি রান। এর আগে এই মাঠেই মুম্বইয়-হায়দরাবাদ ম্যাচে হয়েছিল মোট ৫২৩ রান। এই ম্যাচে হল ৫২৮।